Elämäni biisi

Elämäni biisi on Yle TV1 -kanavan kesällä 2019 aloittama television musiikkiviihdeohjelma, jossa tunnetut artistit esittävät ohjelman vieraiden lempikappaleita rytmimusiikin eri tyylilajeista. Kunkin kappaleen kuultuaan vieraat arvailevat, kenen vieraista elämän biisi on kyseessä. Kappaleen oikea ”omistaja” on mukana arvuuttelussa väittäen sitä jonkun muun vieraan valitsemaksi, kunnes jakson lopulla valinnat paljastetaan ja kukin vieras saa kertoa kappaleeseensa liittyvän tarinan. Ohjelmaa juontaa Katja Ståhl, ja orkesterinjohtajana toimii rumpali Kalle Torniainen.

Kappaleita esittävät muusikot tai juontaja eivät myöskään tiedä, kenen vieraan mikäkin kappale on – sen tietää vain muutama tuotantoryhmän taustahenkilö. Ohjelman kuluessa vieraiden arvauksista pidetään kirjaa, ja seurueen parhaat tietäjät mainitaan jakson lopuksi. Televisioyleisö voi esittää omia veikkauksiaan Elämäni Biisi -puhelinsovelluksen avulla, ja tuotantokauden parhaiten pelannut yleisön edustaja pääsee esiin.

Kesällä 2019 ohjelmasta esitettiin 10 nauhoitettua jaksoa. Ohjelman vakioartisteina toimivat Diandra, Irina, Pepe Willberg ja Jarkko Ahola. Vakioartistien lisäksi ohjelman jaksoissa voi esiintyä muitakin solisteja, etenkin jos joku vieraista on valinnut juuri kyseisen artistin ohjelmistosta tutun kappaleen. Vuodelle 2020 ohjelma muuttui yleisön edessä toteutettaviksi suoriksi lähetyksiksi (poikkeuksina juhlapyhät ja vieraiden aikatauluongelmat) Tampereen Mediapoliksesta, jonne myydään lippuja ja lähetystä edeltävät studioyleisön ”etkot”. Sarjan esityskausi vaihtui kesästä syksyyn, ohjelma-aika piteni 75 minuuttiin ja artistijoukkoon liittyi Kasmir. Kolmannella tuotantokaudella 2021 kuudenneksi vakioartistiksi tuli mukaan Arja Saijonmaa.

Ohjelmaa tuottaa Yellow Film & TV. Ohjelmakonsepti on käsikirjoittaja Petja Peltomaan käsialaa. Idea formaattiin syntyi käsikirjoittajakollegoiden yhdistetyllä työ- ja lomamatkalla, jossa Peltomaa oli viihdyttänyt muita iltaisin vetämällä samankaltaista seuraleikkiä. Formaattia on myyty myös ulkomaille: ensimmäisenä paikallinen versio tehtiin Liettuassa kesällä 2021.

Kalle Torniaisen studioyhtyeen vakiomuusikkoihin kuuluvat Jukka Eskola, Joonas Kaikko, Joonas Kasurinen.Timo Mynttinen, Marzi Nyman, Pope Puolitaival ja Lenni-Kalle Taipale. Kappaleiden sovitukset tehdään muusikoiden yhteistyönä, paitsi puhallinsovituksista vastaa trumpetisti Eskola. Yhtyeessä ovat soittaneet myös Tuomo Dahlbom, Seppo Kantonen ja Timo Lassy.

Vastaanotto 

Ohjelmasarjasta on tullut sekä yleisön että arvostelijoiden suosikki. Etenkin juontaja Katja Ståhl on saanut kiitosta, samoin musiikin esittäjät. Joidenkin jaksojen vieraskaartia on pidetty kovin tuntemattomana, mutta toisaalta on kiitetty uusien kasvojen esittelystä vakiojulkkisten lisäksi.

Sarjan toinen ja kolmas tuotantokausi osuivat koronaviruspandemian aiheuttamaan ”kotoiluvaiheeseen”, ja kolmannen tuotantokauden jaksot olivat syksyn 2021 katsotuimpia ohjelmia, jotka ohittivat katsojamäärissä jopa Ylen iltauutiset. Kauden päättänyt huippupoliitikoista koostunut jouluspesiaali keräsi 954 000 katsojaa.

Ensimmäisen tuotantokauden Elämäni biisi -jaksot olivat ehdolla Kultainen Venla 2019 -voittajaksi parhaan musiikkiviihdeohjelman kategoriassa, ja toinen ja kolmas tuotantokausi voittivat tuon sarjan 2020 ja 2021.

Jaksot

Tuotantokausi 1

Rauhaa, rakkautta ja tyttöenergiaa
 ensiesitys 8. kesäkuuta 2019
 vieraina Elsa Saisio, Nasima Razmyar, Ilari Johansson ja Paleface
 kappaleet:
 Tytöt, es. Irina, alun perin PMMP & Mariska 
 Suomi-neito (American Pie), es. Jarkko Ahola, alun perin Hector
 I Will Always Love You, es. Diandra, alun perin Dolly Parton 
 Let the Sunshine In, es. Pepe Willberg, musikaalista Hair

Olet selvityksen velkaa!
 ensiesitys 15. kesäkuuta 2019
 vieraina Päivi Räsänen, Silvia Modig, Teemu Potapoff ja Pentti Arajärvi
 kappaleet:
 Bohemian Rhapsody, es. Pepe Willberg, Diandra Flores ja Irina, alun perin Queen
 Pelimies, es. Jarkko Ahola, alun perin Martti Vainaa & Sallitut aineet
 Elämän tarkoitus, es. Pauli Hanhiniemi, alun perin Kolmas nainen
 Take Five, es. Timo Lassy, alun perin The Dave Brubeck Quartet

Intohimoista ihailua ja voimabiisi
 ensiesitys 22. kesäkuuta 2019
 vieraina Arttu Wiskari, Maaret Kallio, Alf Rehn ja Paola Suhonen
 kappaleet:
 Täällä Pohjantähden alla, es. Pepe Willberg, alun perin Petri Laaksonen
 Milord, es. Eva Louhivuori, alun perin Edith Piaf 
 Love Hurts, es. Jarkko Ahola ja Diandra, säv. Boudleaux Bryant
 Get Over It, es. Jarkko Ahola, alun perin Eagles
 Mandoliinimies, es. Eva Louhivuori, alun perin Hector

Kyyneleitä ja ratkaiseva rytmi
 ensiesitys 29. kesäkuuta 2019
 vieraina Tuukka Temonen, Minna Kauppi, Saara Kotkaniemi ja Tommi Evilä
 kappaleet:
 Don’t Stop ’til You Get Enough, es. Diandra, alun perin Michael Jackson
 I'm With You, es. Jarkko Ahola, alun perin Avril Lavigne
 Dream On, es. Pepe Willberg, alun perin Aerosmith
 Because the Night, es. Irina, alun perin Patti Smith
 Ihmisen ikävä toisen luo, es. Mikko Alatalo

Elämän polku ja rakkauden tunturi
 ensiesitys 6. heinäkuuta 2019
 vieraina Jukka Haapalainen, Kirsi Ylijoki, Esa Saarinen ja Maryan Abdulkarim
 kappaleet:
 Get On, es. Jarkko Ahola, alun perin Hurriganes 
 Hiljaa virtaa veri, es. Irina, alun perin Hassisen Kone
 Kerran, es. Laura Voutilainen 
 Jos rakastat, es. Diandra, alun perin Kristiina Halkola 
 Kyrie, es. Laura Voutilainen, alun perin Mr. Mister

Kohtalon sinetti ja huimat häät
 ensiesitys 13. heinäkuuta 2019
 vieraina Virve Rosti, Aki Tykki, Ozan Yanar ja Maria Pettersson
 kappaleet:
 Rosanna, es. Diandra ja Pepe Willberg, alun perin Toto
 Can't Help Falling in Love, es. Jarkko Ahola, alun perin Elvis Presley 
 Thriller, es. Irina, alun perin Michael Jackson 
 Aito G, es. Pastori Pike 
 Kun Chicago kuoli, es. Diandra, alun perin Vicky Rosti

Luopumista ja Freddien ilmestys
 ensiesitys 20. heinäkuuta 2019
 vieraina Katariina Souri, Teemu Laajasalo, Juhani Merimaa ja Leena Lehtolainen
 kappaleet:
 This One's for You, es. Diandra, alun perin David Guetta ja Zara Larsson
 Penkki, puu ja puistotie, es. Irina, alun perin Carola
 Ihanasti sanottu, es. Pepe Willberg, alun perin Leevi & The Leavings  
 The Show Must Go On, es. Jarkko Ahola, alun perin Queen

Jakso 8 (suorana Kansalaistorilta)
 ensiesitys 3. elokuuta 2019, suorana Helsingin Kansalaistorilta, osana kaupunkifestivaali Pointia
 vieraina Marja Hintikka, Juha Tapio, Hannele Lauri ja Ruben Stiller
 kappaleet:
 Sinua, sinua rakastan, es. Pepe Willberg, alun perin Kaj Chydenius
 Ikävä, es. Irina, alun perin Pave Maijanen 
 Nocturne, es. Diandra, alun perin Vesa-Matti Loiri
 That's Life, es. Jarkko Ahola, alun perin Marion Montgomery
 Take on Me, es. Irina, alun perin A-ha

Krapulalääke ja pitkän liiton salaisuus
 ensiesitys 10. elokuuta 2019
 vieraina Juhani Tamminen, Rosa Meriläinen, Eva Biaudet ja Jari Isometsä
 kappaleet:
 Delilah, es. Jarkko Ahola, alun perin Tom Jones 
 Jäähyväiset aseille, es. Diandra, alun perin Kollaa kestää 
 Hyvällä tuulella, es. Mikko Kuustonen
 Strong Enough, es. Irina, alun perin Cher
 Twist and Shout, es. Pepe Willberg, alun perin The Top Notes

Aikamatka ja hento ote
 ensiesitys 17. elokuuta 2019
 vieraina Pekka Haavisto, Ronja Salmi, Minna Tervamäki ja Kari Kanala
 kappaleet:
 Musta aurinko nousee, es. Pepe Willberg, alun perin Juice Leskinen
 Tähtien kertomaa (C'est écrit dans le ciel), es. Diandra, alun perin Vieno Kekkonen
 Love Shack, es. Jarkko Ahola ja Irina, alun perin The B-52’s
 Pieni ja hento ote, es. Irina, alun perin Dave Lindholm
 Spain, es. Lenni-Kalle Taipale, alun perin Chick Corea

Raivotyökalu ja maailman paras biisi
 ensiesitys 24. elokuuta 2019
 vieraina Lasse Kurki, Abreu, Jaana Pelkonen ja Sampo Terho
 kappaleet:
Seek & Destroy, es. Irina, alun perin Metallica
 Nature Boy, es. Pepe Willberg, alun perin Nat King Cole 
 Stairway to Heaven, es. Jarkko Ahola, alun perin Led Zeppelin 
 Show Me the Meaning of Being Lonely, es. Irina, Pepe Willberg, Jarkko Ahola ja Diandra, alun perin Backstreet Boys

Tuotantokausi 2

Pieleen mennyt koe-esiintyminen ja elämän mullistanut keikkakokemus
 ensiesitys 5. syyskuuta 2020
 vieraina Baba Lybeck, Krisse Salminen, Miika Nousiainen, Sipe Santapukki ja Tuure Kilpeläinen
 kappaleet:
 Avaa sydämesi mulle, es. Pepe Willberg, alun perin Fredi
 Cream, es. Kasmir, alun perin Prince
 Kulkuri ja joutsen, es. Irina, alun perin Tapio Rautavaara 
 Master Of Puppets, es. Jarkko Ahola, alun perin Metallica
 The Sound of Silence, es. Kasmir ja Diandra, alun perin Simon & Garfunkel

Pikkuveli, suuri rakkaustarina ja ensimmäiset Levikset
 ensiesitys 12. syyskuuta 2020
 vieraina Elena Leeve, Eero Lehtimäki, Jutta Helenius, Sami Saikkonen ja Timo Lavikainen (joka oli joukon paras arvaaja, 4/4)
 kappaleet:
 Like a Prayer, es. Diandra, alun perin Madonna
 Summer Nights, es. Irina ja Jarkko Ahola, musikaalista Grease 
 Hetken tie on kevyt, es. Pepe Willberg, alun perin Tehosekoitin
 Minä suojelen sinua kaikelta, es. Pepe Willberg, Irina, Jarkko Ahola ja Diandra, alun perin Ultra Bra
 Who Wants to Live Forever, es. Jarkko Ahola, alun perin Queen 
 loppusikermä Poing Poing Poing, Surun pyyhit silmistäni ja Katson sineen taivaan, es. Pepe Willberg, Irina, Jarkko Ahola ja Diandra

Liian iso amerikanrauta ja vaikuttavat voimabiisit
 ensiesitys 19. syyskuuta 2020
 vieraina Antti Häkkänen, Kari Enqvist, Anna Rimpelä, Outi Pakkanen ja Rauha Mäkilä
 kappaleet:
 River Deep, Mountain High, es. Jarkko Ahola, alun perin Tina Turner
 Älä droppaa mun tunnelmaa, es. Diandra, alun perin Vesala
 Indestructible, es. Irina, alun perin Robyn
 Moon River, es. Pepe Willberg, säv. Henry Mancini, san. Johnny Mercer
 Wannabe, es. Irina ja Diandra, alun perin Spice Girls
 loppusikermä Nahkatakkinen tyttö, It’s My Life, Vuonna ’85, es. Jarkko Ahola, Diandra, Irina, Pepe Willberg

Uravalinnan sinetöineet sävelmät ja rakastavaisten roadtrip
 ensiesitys 26. syyskuuta 2020
 vieraina Arja Koriseva, Costello Hautamäki, Katja Kettu, Max Seeck ja Tero Vesterinen
 kappaleet:
 Säkenöivä voima, es. Irina, alun perin Sielun veljet 
 Kehtolaulu, es. Diandra, säv. Johannes Brahms, san. Aukusti Simojoki 
 Kuin tuhka tuuleen, es. Kasmir, alun perin Sammy Babitzin
 Love the Way You Lie, es. Diandra ja Redrama, alun perin Eminem & Rihanna
 Salattu suru, es. Pepe Willberg, alun perin The Renegades

Hillitön koti-ikävä ja pitkäksi venynyt biletysputki
 ensiesitys 3. lokakuuta 2020
 vieraina Jani Leinonen, Katri Saarikivi, Mikael Jungner, Paula Noronen ja Pekka Puska
 kappaleet:
 Myrskyluodon Maija, es. Diandra ja Lenni-Kalle Taipale, säv. Lasse Mårtenson 
 Chandelier, es. Diandra, es. Sia 
 Levottomat jalat, es. Irina, alun perin Hassisen Kone 
 Sweet Child O’ Mine, es. Jarkko Ahola, alun perin Guns N’ Roses 
 Free Your Mind, es. Irina ja Diandra, alun perin En Vogue

Pummilla Ilosaareen ja VHS-kasetille vuodatetut tunteet
 ensiesitys 10. lokakuuta 2020
 vieraina Carl-Kristian Rundman, Eero Ettala, Eve Hietamies, Frank Martela ja Ringa Ropo
 kappaleet:
 Evakon laulu, es. Diandra, alun perin Veikko Lavi
 Summertime, es. Kasmir, säv. George Gershwin
 I Believe in a Thing Called Love, es. Jarkko Ahola, alun perin The Darkness
 In Your Eyes, es. Irina, alun perin Peter Gabriel 
 Come On Eileen, es. Kasmir ja Diandra, alun perin Dexys Midnight Runners

Ruotsalainen kepeys ja turkkalainen turska
 ensiesitys 17. lokakuuta 2020
 vieraina Juhana Vartiainen, Juha Hurme, Matti Ristinen, Leena Pöysti ja Satu Silvo
 kappaleet:
 Eye of the Tiger, es. Jarkko Ahola, alun perin Survivor
 Romanssi, es. Pepe Willberg, säv. Nils-Eric Fougstedt, elokuvasta Katariina ja Munkkiniemen kreivi
 Jos sä tahdot niin, es. Kasmir ja Jepa Lambert, alun perin Hector 
 Respect, es. Diandra, alun perin Otis Redding ja Aretha Franklin
 Anttilan keväthuumaus, es. Jarkko Ahola ja Pepe Willberg, alun perin Tapio Rautavaara

Seksiä ja perinnemusiikkia
 ensiesitys 24. lokakuuta 2020
 vieraina Elias Kaskinen, Erja Lyytinen, Outi Mäenpää, Pete Parkkonen ja Roman Schatz
 kappaleet:
 Konevitsan kirkonkellot, es. Marzi Nyman, alun perin trad., Piirpauke 
 Gravity, es. Kasmir, alun perin John Mayer 
 Marilyn, es. Pepe Willberg, alun perin Juice Leskinen & Coitus Int
 Sex Bomb, es. Pepe Willberg, alun perin Tom Jones 
 Georgia on My Mind, es. Diandra, säv. Hoagy Carmichael

Vexi Salmi -erikoisjakso
 ensiesitys 30. lokakuuta 2020
 vieraina juuri kuolleen Vexi Salmen tunteneita: Anne Mattila, Heikki Paavilainen, Jari Tervo, Kassu Halonen ja Rosa Liksom
 kappaleet:
 Anna käsi, es. Pepe Willberg, Diandra, Irina, Jarkko Ahola ja Kasmir, alun perin Kirka 
 Rentun ruusu, es. Jarkko Ahola, alun perin Irwin Goodman 
 Ei rakkaus yötä pelkää, es. Irina, alun perin Kirka
 Vippaa mulle viitonen, es. Pepe Willberg, alun perin Fredi 
 Maailma on kaunis, es. Diandra, alun perin Irwin Goodman 
 Nainen, poliisi ja taksi, es. Kasmir, alun perin Leo Jokela
 Elämältä kaiken sain, es. Pepe Willberg, alun perin Pepe & Paradise
 Rock Around the Clock, es. Pepe Willberg ja Irina, alun perin Bill Haley

Jouluspesiaali 2020
 ensiesitys 26. joulukuuta 2020
 vieraina Waltteri Torikka, Samuli Edelmann, Laura Voutilainen ja Vesa-Matti Loiri
 kappaleet:
 Valkea joulu, es. Kasmir, Diandra, Irina, Jarkko Ahola ja Pepe Willberg, säv. Irving Berlin 
 Sylvian joululaulu, es. Waltteri Torikka, säv. Karl Collan, san. Zacharias Topelius 
 Kun Joulupukki suukon sai, es. Laura Voutilainen, alun perin Brita Koivunen ym. 
 Avaruus (Walking in the Air), es. Samuli Edelmann, animaatiosta Lumiukko
 The Christmas Song, es. Laura Voutilainen, säv. ja san. Mel Tormé ja Robert Wells 
 Arkihuolesi kaikki heitä, es. Jepa Lambert, säv. Leevi Madetoja, san. Alpo Noponen 
 Varpunen jouluaamuna, es. Vesa-Matti Loiri, säv. Otto Kotilainen, san. Sakari Topelius

Tuotantokausi 3

Yle 95 vuotta -erikoisjakso
 ensiesitys 21. elokuuta 2021
 vieraina Heikki Kahila, Anna-Liisa Tilus, Maarit Tastula, Anniina Valtonen ja Kimmo Ohtonen
 kappaleet:
Suklaasydän (Mama's Pearls), es. Irina, alun perin Brita Koivunen 
All of Me, es. Jarkko Ahola
Pikku pursimies, es. Pepe Willberg, alun perin Georg Malmstén
Lambada, es. Irina, alun perin Kaoma
Raindrops Keep Fallin’ On My Head, es. Kasmir, alun perin B. J. Thomas elokuvassa Butch ja Kid – auringonlaskun ratsastajat
Kulkurin valssi, es. Kasmir, Pepe Willberg, Jarkko Ahola ja Irina

Kyyneleitä ja kaukorakkautta
 ensiesitys 4. syyskuuta 2021
 vieraina Miitta Sorvali, Martti Suosalo, André Noël Chaker, Sanna Stellan ja Kaija Koo
 kappaleet:
 No Woman, No Cry, es. Kasmir, alun perin Bob Marley
 Huiskihan ne puiden latvat, es. Irina, kansansävelmä
 Saat miehen kyyneliin, es. Pepe Willberg, alun perin Jormas 
 I Don't Wanna Fight, es. Diandra, alun perin Tina Turner
 Lintuperspektiivi, es. Ismo Alanko

Kiihkeät tuulet ja tanssiva karhu
 ensiesitys 11. syyskuuta 2021
 vieraina Mikko Alatalo, Laura Gustafsson, Anna Kontula, Jari Sarasvuo ja Timo Soini
 kappaleet:
 Tyttö ja tanssiva karhu, es. Arja Saijonmaa, säv. Kaj Chydenius, san. Marja-Leena Mikkola
 Whiskey in the Jar, es. Irina, irlantilainen kansanlaulu
 Exodus, es. Pepe Willberg, säv. Ernest Gold
 Kiihkeät tuulet, es. Irina, alun perin Kikka
 Gimme Some Lovin', es. Jarkko Ahola, alun perin Spencer Davis Group

Kohtalokas tanssi ja syntymän ihme
 ensiesitys 18. syyskuuta 2021
 vieraina Ella Junnila, Emma Kimiläinen, Niina Lahtinen, Henri Tuomilehto ja Riku Riihilahti
 kappaleet:
 Viva la vida, es. Diandra, alun perin Coldplay
 While My Guitar Gently Weeps, es. Irina, alun perin The Beatles
 Älä mee, es. Irina, alun perin Sir Elwoodin hiljaiset värit
 Careless Whisper, es. Kasmir, alun perin George Michael
 Mitä kummaa se lienee, es. Arja Saijonmaa ja Pepe Willberg, säv. Kaj Chydenius, san. Tatu Pekkarinen

Humppahulabaloo
 ensiesitys 25. syyskuuta 2021
 vieraina Suvi West, Gekko Paavilainen, Marika Vapaavuori, Ellinoora ja Mikki Kunttu
 kappaleet:
Life on Mars, es. Jarkko Ahola, alun perin David Bowie
Päivänsäde ja menninkäinen, es. Diandra ja Kasmir, alun perin Tapio Rautavaara
Minä toivon, es. Pepe Willberg, alun perin Jonna Tervomaa
Million Miles Away, es. Michael Monroe, alun perin Hanoi Rocks 
Nuoruustango, es. Diandra, alun perin Kiti Neuvonen

Tähtityttö ja tatuoitu unelma
 ensiesitys 2. lokakuuta 2021
 vieraina Lena Meriläinen, Christoffer Strandberg, Emmi Nuorgam, Riitta-Liisa Roponen ja Teemu Muurimäki
 kappaleet:
Ella elle l'a, es. Arja Saijonmaa, alun perin France Gall
Do or Die, es. Jarkko Ahola, alun perin Jared Leto
Tähtityttö, es. Irina, alun perin Ville Leinonen
Coco Jambo, es. Irina, Jarkko Ahola ja Kasmir, alun perin Mr. President
Take This Waltz, es. Arja Saijonmaa, alun perin Leonard Cohen

Matti, Teppo & Rocky
 ensiesitys 9. lokakuuta 2021
 vieraina Jukka Kuoppamäki, Jarno Limnéll, Mari Leppänen, Tommy Hellsten ja Meeri Koutaniemi
 kappaleet:
Näitä polkuja tallaan, es. Kasmir ja Pepe Willberg, alun perin Matti ja Teppo
You Needed Me, es. Diandra 
Gonna Fly Now, es. , säv. Bill Conti
Kultanaamio, es. Irina, alun perin CMX
Let It Be, es. Pepe Willberg, alun perin The Beatles

Kärpäsiä, rikoksia ja salanimiä
 ensiesitys 16. lokakuuta 2021
 vieraina Maria Ohisalo, Katri Kulmuni, Marco Bjurström, Jarkko Nieminen ja Sami Jauhojärvi
 kappaleet:
Take Me Home, Country Roads, es. Diandra, alun perin John Denver
Höstvisa, es. Arja Saijonmaa, säv. Erna Tauro, san. Tove Jansson
(I Just) Died in Your Arms Tonight, es. Jarkko Ahola, alun perin Cutting Crew
Kurki, es. Pepe Willberg, alun perin Kai Hyttinen
Mombasa, es. Diandra, alun perin Taiska
Sata kesää tuhat yötä, es. Diandra, Pepe Willberg, Jarkko Ahola ja Arja Saijonmaa, alun perin Paula Koivuniemi
Äidin pikkupoika, es. Diandra, Pepe Willberg, Jarkko Ahola ja Arja Saijonmaa, alun perin Tapani Kansa

Viisaita ja vihaisia naisia
 ensiesitys 23. lokakuuta 2021
 vieraina Hanna Pakarinen, Miiko Toiviainen, Heikki Salo, Muska ja Valtteri Lehtinen
 kappaleet:
You Oughta Know, es. Irina, alun perin Alanis Morissette
Peukaloisen retket, es. Diandra, säv. Karel Svoboda
Pohjan tuulet, es. Kasmir ja Jepa Lambert
Muuttuvat laulut, es. Arja Saijonmaa, alun perin Georg Ots 
Hold On, I'm Coming, es. Irina, alun perin Sam & Dave
A View to a Kill, es. Irina, Diandra, Kasmir ja Arja Saijonmaa, alun perin Duran Duran
The Heat is On, es. Irina, Diandra, Kasmir ja Arja Saijonmaa, alun perin Glenn Frey

Artisti maksaa
ensiesitys 30. lokakuuta 2021
vieraina Kummelin tekijät Timo Kahilainen, Heikki Silvennoinen, Olli Keskinen, Heikki Hela ja Matti Grönberg
kappaleet:
 Babylon Sisters, es. Diandra, alun perin Steely Dan
 Nummela, es. Anssi Kela
 In the Stone, es. Irina, alun perin Earth, Wind & Fire
 Have You Ever Seen the Rain?, es. Diandra, alun perin CCR
 The Long and Winding Road, es. Kasmir, alun perin The Beatles
 Jumankauta juu nääs päivää, es. Kasmir, Diandra, Irina ja Anssi Kela, alun perin Kummeli

Pyhäinpäivän erikoisjakso
 ensiesitys 6. marraskuuta 2021
 vieraina Sirkku Peltola, Jaakko Heinimäki, Hanna Nohynek, Linda Lampenius ja Teemu Mäki
 kappaleet:
Feel, es. Jarkko Ahola, alun perin Robbie Williams
God's Song, es. Diandra, alun perin Randy Newman
Neito ja ylioppilas, es. Irina, alun perin Maarit 
The Way I Walk, es. Kasmir, alun perin Jack Scott
Miten voin kyllin kiittää (Gracias a la Vida), es. Arja Saijonmaa, alun perin Violeta Parra
Kun aika on, es. Diandra ja Jarkko Ahola, säv. Nino Rota

Tanssimusiikin juhlaa
 ensiesitys 13. marraskuuta 2021
 vieraina Aira Samulin, Nina Tapio, Matti Puro, Danny ja Anni Kytömäki
 kappaleet:
Milkshake, es. Jepa Lambert, Irina ja Diandra, alun perin Kelis
Billie Jean, es. Irina, alun perin Michael Jackson
The Hippy Hippy Shake, es. Pepe Willberg, alun perin Chan Romero
Fernando, es. Arja Saijonmaa ja Diandra, alun perin Abba
A Kind of Magic, es. Jarkko Ahola, alun perin Queen 
Eläköön elämä, es. Irina, Diandra, Jarkko Ahola, Pepe Willberg ja Arja Saijonmaa, alun perin Sonja Lumme

Jouluspesiaali 2021
 ensiesitys 26. joulukuuta 2021
 vieraina pääministereitä: Jyrki Katainen, Sanna Marin, Antti Rinne, Esko Aho ja Mari Kiviniemi
 kappaleet:
Jokainen ihminen on laulun arvoinen, es. Arja Saijonmaa, alun perin Veikko Lavi
Oikeesti, es. Pepe Willberg, alun perin Finlanders
The Girl from Ipanema, es. Kasmir ja Jepa Lambert, alun perin Antônio Carlos Jobim
Tässä ja nyt, es. Irina, alun perin Younghearted 
He Ain’t Heavy, He’s My Brother, es. Jarkko Ahola, alun perin The Hollies
En etsi valtaa loistoa, es. Diandra, Arja Saijonmaa, Pepe Willberg, Kasmir, Irina ja Jarkko Ahola

Tuotantokausi 4 
Ohjelman neljännen tuotantokauden suorat lähetykset alkavat Tampereen Mediapoliksessa lauantaina 27. elokuuta 2022.

Lähteet

Aiheesta muualla 
 Elämäni biisi, jaksot katsottavissa Yle Areenassa.

Musiikkiohjelmat
Yle TV1:n televisio-ohjelmat
2010-luvun televisiosarjat
2020-luvun televisiosarjat